Pjotr Butsjkin

**Pjotr Dmitrijevitsj Butsjkin** () var ein russisk og sovjetisk biletkunstnar og pedagog. Han var med på å skipa Leningrad kunstnarforeining og var ein representant for Leningrad-skulen i målarkunst. Butsjkin laga måleri, akvarellar og grafikk. Han er best kjend for portretta sine.

## Liv
Pjotr Butsjkin var fødd i landsbyen Sofronovo i Tver oblast i Tsar-Russland. I 1891 flytta familien hans til byen Uglitsj ved Volga. Butsjkin fekk sine første teiknetimar frå lokale ikonmålarar.

I 1899 kom Pjotr Butsjkin til Sankt Petersburg. Han blei elev ved Kunst- og industriakademiet i byen, og studerte under Nikolaj Kosjelev.

Frå 1904 til 1912 studerte Butsjkin ved det keisarlege kunstakademiet, under Vasilij Mate og Vasilij Savinskij. I 1912 fekk han tittel som kunstnar med rett til å undervisa i kunst. Frå 1912–1914 vitja han Italia, Frankrike, Tyskland, Spania og andre land.

Sidan 1907 hadde Butsjkin teke del i kunstutstillinga. Han måla portrett, landskap og sjangermåleri, og illustrerte teaterprogram og bøker. På 1920-talet måla han portrett av Vladimir Lenin og songaren Fjodor Sjaljapin. Han byrja også å spesialisera seg på revolusjonære og historiske motiv frå sovjettida.

I 1914 blei Butsjkin medlemm av Kunstnarsamfunnet som etterkvart tok namn etter Arkhip Kuindzji. I 1918 blei han vald til medlem av samfunnet av russiske akvarellmålarar.

Etter Oktoberrevolusjonen i 1918–1921 gjorde Butsjkin teneste ved ein ubåtdivisjon i Den baltiske flåten. Frå 1921 til 1930 leia han teknisk avdeling ved forlaget 'Regnboge' i Leningrad. 

I 1932 var Butsjkin med på å skipa Leningrad kunstnarforeining. I åra 1930–1936 verka han som illustratør i Leningrad og Moskva.
Frå 1936 til 1940 underviste han ved Det russiske kunstakademiet, som teikneprofessor frå 1937. 

I etterkrigsåra underviste Butsjkin ved Vera Mukhina kunst- og industrihøgskule i Leningrad. Her var han professor frå 1952 og leiar for avdelinga for monumental-dekorativ måling 1951–1955 og 1962–1965. I 1956 fekk han ærestitteln «Æra kunstarbeidar av den russiske føderasjonen».  I 1962 gav han ut eit memoar om livet sitt.

Pjotr Butsjkin døydde i Leningrad i 1965. Måleria hans er melloma anna i Det russiske statsmuseet og i Tretjakov-galleriet. og i land som Italia, Frankrike, Tyskland, England, USA og Japan. 

## Kjelder


**Denne artikkelen bygger på «[[:en:Piotr Buchkin|Piotr Buchkin]]» frå ,  den 13. januar 2019.* 
*** oppgav desse kjeldene: &nbsp;*
 
* *Бучкин, П. Д.* О том, что в памяти. Записки художника. Л: Художник РСФСР, 1962. 
* *Художники народов СССР. Биобиблиографический словарь. Кн.2.* М: Искусство, 1972. Р. 129–130.
* *Peinture Russe. Catalogue.* – Paris: Drouot Richelieu, 18 Fevrier, 1991. – p.&nbsp;7,20–21.
* *Matthew C. Bown. Dictionary of 20th Century Russian and Soviet Painters 1900-1980s*. – London: Izomar 1998. , .
* *Sergei V. Ivanov. Unknown Socialist Realism. The Leningrad School.*- Saint Petersburg: NP-Print Edition, 2007. – p.&nbsp;12, 13, 15, 20, 357, 360, 364, 365, 367, 370, 372, 378–383, 385, 387–390, 393, 394, 399, 402, 404, 405, 407, 439, 442, 445. , .
* *Иванов С. Инвестиции в советскую живопись: ленинградская школа* // Петербургские искусствоведческие тетради. Вып. 31. СПб, 2014. С.54-60.

## Bakgrunnsstoff

* ''Paintings of Piotr Buchkin on site "Unknown Socialist Realism. Quests and Discoveries"''
* ''Artist Piotr Dmitrievich Buchkin (1886-1965) (Rus)''
* ''Sergei V. Ivanov. The Leningrad School of Painting. Historical Outline''
* ''Chronology of the Leningrad School of Painting''
* ''Art works and Biography of Piotr Buchkin in ARKA Fine Art Gallery''